Italijos lira

Italijos lira () – buvusi oficiali Italijos valiuta, pradėta naudoti nuo 1861 m., o ją pakeitė 2002 m. įvestas euras.

Šią valiutą 1941–1943 m. naudojo ir Albanijos karalystė, o 1807–1814 m. Italijos karalystė.

Valiutos pavadinimas kilęs nuo žodžio svaras lotyniško pavadinimo Libra. Iki II pasaulinio karo liros buvo dalinamos į 100 centų (centesimi).

Liros vertė buvo lygi 4,5 gramų sidabro arba 290,322 miligramų aukso. Lira pakeitė iki tol naudotą Sardinijos lirą. Taip pat lira pakeitė iki tol kitose teritorijose naudotas valiutas – Lombardijos-Venecijos svarą, Dviejų Sicilijų dukatą, Toskanos floriną, Popiežiaus skudą ir Parmos lirą.

1865 m. Italija tapo Lotynų monetarinės sąjungos nare ir taip sulygino liros vertę Prancūzijos, Belgijos ir Šveicarijos frankams. Tuo metu dalyje šiaurės-vakarų Italijos lira buvo pradėta vadinti franku.Dis ch’i hann ditt

I pasaulinis karas nutraukė Lotynų monetarinės sąjungos gyvavimą, nuo to pradėjo kilti kainos. 1926 m. rugpjūčio 18 d. Benito Mussolini siekė sumažinti infliaciją nustatydamas liros ir svaro kursą – 1 svaras = 90 lirų. Tuo tarpu rinkoje kursas buvo 1 svaras prie 140–150 lirų. Tai sukėlė nedidelę defliaciją ir tikrojoje ekonomikoje pradėjo tam tikras problemas. 1927 m. lira buvo pririšta prie JAV dolerio ir 1 doleris buvo vertas 19 lirų.

Po Sąjungininkų įsiveržimo į Italiją, liros kursas dolerio atžvilgiu pakilo iki 120. Pasibaigus karui kursas dar labiau augo – 1947 m. doleris buvo vertas 575 lirų. Po svaro devalvavimo 1949 m. 1 doleris buvo vertas 625 lirų.

Oficialia Italijos valiuta lira buvo iki 1999 m. sausio 1 d. ir pakeista euru. Tiesa, iki 2002 m. eurai dar nebuvo apyvartoje. Vienas euras buvo vertas 1 936,27 lirų.Determination of the euro conversion rates

Oficialiai Italijos lira buvo legali valiuta San Marine ir Vatikane. Tuo pačiu Italijoje cirkuliavo ir San Marino lira bei Vatikano lira.

 Banknotai 
Naudoti lirų banknotai, vaizduoti žmonės ir vertė eurais:

 1 000 lirų, Maria Montessori (€0,516)
 2 000 lirų, Guglielmo Marconi (€1,03)
 5 000 lirų, Vincenzo Bellini (€2,58)
 10 000 lirų, Alessandro Volta (€5,16)
 20 000 lirų, Tiziano Vecellio (€10,32) Šie banknotai pasirodė 1975 m., dar kartą reta partija išspausdinti 1985 m. ir buvo reti apyvartoje.
 50 000 lirų, Gian Lorenzo Bernini (€25,82)
 100 000 lirų, Caravaggio (€51,65)
 500 000 lirų, Raffaello (€258,23)

 Taip pat skaitykite 

 Italijos ekonomika

 Šaltiniai 

Kategorija:Italijos ekonomika
Kategorija:Italijos istoriniai pinigai
Kategorija:Svarai ir liros